**Protokoll fra styremøte i Midt-Norge Travforbund tirsdag 09.05.17, kl 19.00. Leangen Travbane**

**Tilstede: Edmund Morewood, Ketil Oksvold, Noralf Brækken, Bjørn Steinshaug, Morten Valstad, Asbjørn Opdal, Jan Frode Holltrø, Roger Rundhaug**

**Forfall: Anne Mette Berg-Christiansen, Laila Næve og Elin Flataune.**

**Agenda**

**Sak 1: Godkjenning av protokoll fra styremøte 25.04.17**

**Vedtak:** Protokoll godkjent.

For de kommende styremøter gjennomgås vedtakene sak for sak før møtene heves.

**Sak 2: Nye Leangen**

Kjell Håvard Nilsen fra Advansia (tidl Optiman) presenterte status for de ulike alternativer.

**Vedtak:** Presentasjonen sendes ut til styret, som jobber med dette frem til neste styremøte.

**Sak 3: Leangentravets Eiendom AS og Leangen Travbane AS**

Protokollene fra generalforsamlingene 06.04.17 og ekstraordinær generalforsamling 09.05.17 tas til orientering.

**Sak 4: Generalforsamling i DNT 29.04.17**

Edmund orienterte fra generalforsamlingen.

**Sak 5: DNTs Sportsplan 2017 – 2022**

Sportsplan gjennomgås på neste styremøte.

**Sak 6: Reisetilskudd ponni gruppene 2017**

**Vedtak:** Styret vedtar å gi ett reisetilskudd til ponniinstruktører og ponnikusker, når disse deltar på samlinger og kurs. Tilskudd kr 1250,- pr deltaker. Det vises til søknad fra Ponni Nord, som også gjøres gjeldende for Ponni Sør. Det gis ikke tilskudd til ponnilandsleir.

Maks tilskudd for hver av gruppene kr 12500,-.

**Sak 7: Forbundssekretærens kvarter**

* Hestens Dag 2017 – det er søkt om 13 arrangement i Midt-Norge så langt i 2017
* Anleggsrapporter 2017 – årets anleggsrapportering med gjennomgang av kategorisering, skal være ferdig til 31.05.17. Sverre og anleggskontaktene vil reise rundt og inspisere anleggene og legge frem sin vurdering den 30.05.17. Sendes på epost til styret den 30. mai før den sendes til Knut Olav Dahl den 31.05.17
* Til Start 2017 – samling på Leangen 13.05.17 og Bjugn 14.05.17
* Gjennomføring styremøter – sakslisten snus for de kommende møter, Nye Leangen behandles til slutt på møtene. Alt for ofte kommer styret i tidsnød og alle «ordinære travsaker» utsettes eller blir bare banket fort gjennom.

**Sak 8: Eventuelt**

**Møte hevet 22.00.**

**Trondheim 11.05.17**

**Sverre Hosen**